

Εικόνα που περιέχει κείμενο

Περιγραφή που δημιουργήθηκε αυτόματα

Τον Μάρτιο του 1821 ξεκίνησε η επανάσταση στην Πελοπόννησο. Η επιλογή της Πελοποννήσου δεν ήταν τυχαία, καθώς ήταν: •oρεινή •αποµακρυσµένη περιοχή • οι Έλληνες περισσότεροι από τους Τούρκους • µεγάλο µέρος του τουρκικού στρατού έλειπε στην Ήπειρο • η Φιλική Εταιρεία είχε µεγάλη επιρροή

Ο Κολοκοτρώνης κι ο Παπαφλέσσας έρχονται στην Πελοπόννησο τις παραµονές της Επανάστασης για να ξεσηκώσουν τον κόσµο. Η επανάσταση ξεκίνησε τον Μάρτιο του 1821, με διάφορες μάχες. Στην πιο σημαντική, η Καλαμάτα παραδόθηκε στους Έλληνες στις 23 Μαρτίου κι άρχισε η πολιορκία των κάστρων όπου κατέφευγαν οι Τούρκοι. Ακόμα το καλοκαίρι του 1821 οι εξεγερμένοι Έλληνες κατέλαβαν τη Μονεμβασιά και το Νεόκαστρο (Ναυαρίνο).

Με την εξάπλωση της Επανάστασης στην Πελοπόννησο φάνηκε ότι χρειαζόταν ένα συντονισµένο σχέδιο. Ο Κολοκοτρώνης ανέλαβε την αρχηγία των ενόπλων και έκρινε αναγκαία την κατάληψη της Τριπολιτσάς για την επιτυχία της Επανάστασης, επειδή ήταν το διοικητικό, εµπορικό και στρατιωτικό κέντρο των Οθωµανών στην Πελοπόννησο.

Η πολιορκία

Η πολιορκία ξεκίνησε τον Απρίλιο του 1821. Στήθηκαν στρατόπεδα στα γύρω βουνά κι έγιναν επιθέσεις στα κοντινά χωριά. Σημαντική ήταν η νίκη στο Βαλτέτσι (κοντά στην Τριπολιτσά). Ο ∆ηµ. Υψηλάντης ανέλαβε την αρχηγία στην Πελοπόννησο (Ιούνιος 1821) και μεγάλοι οπλαρχηγοί είχαν τον έλεγχο των 4 µεγάλων στρατοπέδων γύρω από την πόλη. Εμποδίστηκαν οι τουρκικές ενισχύσεις. Η ασφυκτική πολιορκία των Ελλήνων δηµιούργησε μεγάλα προβλήµατα στον εχθρό (έλλειψη τροφίµων, διχόνοιες).

Η Τριπολιτσά έπεσε στις 23 Σεπτεμβρίου 1821. Η σηµασία της άλωσης της Τριπολιτσάς ήταν πολύ μεγάλη , γιατί καταστράφηκε η κύρια στρατιωτική, διοικητική και εμπορική βάση των Οθωµανών στην Πελοπόννησο. Έτσι ανυψώθηκε το ηθικό των αγωνιστών που πίστεψαν πλέον ότι οι Τούρκοι δεν είναι ανίκητοι.

*Η άλωση της Τριπολιτσάς εδραίωσε την Επανάσταση στην Πελοπόννησο.*

Ερωτήσεις για το τετράδιο Ιστορίας 1. Γιατί επιλέχτηκε η Πελοπόννησος για την έναρξη της Επανάστασης; 2. Γράψτε λίγα λόγια για την κατάληψη της Τριπολιτσάς.

**ΕΝΟΤΗΤΑ Γ-ΠΕΡΙΛΗΨΗ 3. Η ΕΠΑΝΑΣΤΑΣΗ ΣΤΗΝ ΠΕΛΟΠΟΝΝΗΣΟ - 7. Η ΑΛΩΣΗ ΤΗΣ ΤΡΙΠΟΛΙΤΣΑΣ**